1. Kilpailun säännöt
1.1. Kilpailun järjestäjä
Automaalaus.info, Automaalit.net
1.2. Kilpailun voimassaoloaika
1.4. – 30.8.2014
1.3. Kilpailun tarkoitus
Kilpailun tarkoituksena on kerätä valokuvia onnistuneesti maalatuista autoista, moottoripyöristä tai muista aiheeseen sopivista ajoneuvoista. Autot on maalattu ensisijaisesti Automaalit.net verkkokaupasta ostetuilla tuotteilla. Valokuvan tulee esittää autoa, moottoripyörää tai muuta aiheeseen sopivaa ajoneuvoa.
1.4. Kilpailuun lähetettävä aineisto
1.4.1. Kilpailuun voi osallistua yksittäisellä valokuvalla.
1.4.2. Osallistumalla kilpailuun kilpailijan katsotaan hyväksyneen niin itse kilpailun säännöt kuin aineiston muuta käyttöä koskevat ehdot itseään sitoviksi.
1.4.3. Aineisto voi olla valmistunut myös ennen tämän kilpailujulistuksen antamista.
1.4.4. Kilpailuun saa osallistua manipuloiduilla valokuvilla mutta manipuloinnista on oltava maininta.
1.5. Aineiston määrä ja nimeäminen
1.5.1. Kilpailuun lähetettävän aineiston määrää ei ole rajoitettu.
1.5.2. Jokainen kilpailuun osallistuva valokuva on erikseen nimettävä.
1.6. Kilpailuun osallistujat
Kilpailu on avoin kaikille säännöt hyväksyville.
1.7. Kilpailun palkinnot
Palkinnot:
1 sija: Automaalit.net verkkokaupan tuotteita 200 €:n arvosta
2 sija: Automaalit.net verkkokaupan tuotteita 100 €:n arvosta
3 sija: Automaalit.net verkkokaupan tuotteita 50 €:n arvosta.
Lisäksi kaikkien osallistujien kesken arvotaan kolme n. 50 euron arvoista Presta-tuotepakettia.
Erikoispalkinto: Ensimmäisen sijan voittaneen auton tai kulkuneuvon maalari saa Automaalit.net verkkokaupan tuotteita 100 €:n arvosta.
1.8. Kilpailuraati
Henri Kukkola, Automaalit.net
Salla Jalo, Automaalit.net
Jere Lalli, Automaalit.net
1.9. Arviointiperusteet
Valokuvan tulee esittää onnistetusti uudistettua autoa (tai moottoripyörää tai muun ajoneuvon) joka osoittaa auton maalin merkityksen auton ulkonäössä.
1.10. Tulosten ilmoittaminen
Tulokset julkistetaan Automaalit.netin Facebook-sivulla 30.9.2014.
1.11. Kilpailun tulosten julkistaminen ja palkintojenjako
Voittajiin otetaan henkilökohtaisesti yhteyttä 30.9.2014 mennessä.
1.12. Nimen julkistaminen
Kilpailuun osallistumalla kilpailija hyväksyy, että hänen nimensä tulee julki, mikäli hänen aineistonsa palkitaan tai sitä muuten käytetään kohdan 1.4.2. mukaisesti. Myös auton maalanneen henkilön nimi tulee julki jos hän haluaa osallistua Erikoispalkinto-sarjaan. 

2. Kilpailuun lähetetyn aineiston oikeudet
2.1. Aineiston tekijän ja lähioikeudet
Kilpailuun osallistujalla täytyy olla tekijän- tai lähioikeus lähettämäänsä aineistoon. Kilpailuun voi osallistua vai auton tai muun ajoneuvon omistaja tai haltija. 
Mikäli osoittautuu että aineisto sisältää materiaalia, josta täytyy suorittaa tekijänoikeuskorvaus, vastaa kilpailuun osallistuja tästä siltä osin, kuin aineistoa on käytetty kilpailussa tai kohdan 1.4.2. mukaisesti.
Kilpailun järjestäjä varaa itselleen oikeuden pois sulkea kisasta materiaali, jonka tekijän- tai lähioikeudet ovat epäselvät.
Kilpailuun osallistuja vakuuttaa, ettei aineistoon sisälly muita tekijän- tai lähioikeuksia loukkaavaa aineistoa ja sitoutuu korvaamaan kilpailun järjestäjälle tällaisesta aineiston käytöstä aiheutuneet korvausvaateet ja muut kulut, mikäli aineisto vastoin ilmoitettua loukkaakin kolmannen osapuolen oikeuksia. 
2.2. Yksityisyyden suoja
Kilpailuun aineistoa lähettävä vakuuttaa, että on hankkinut valokuvissa tunnistettavissa olevien henkilöiden tai heidän holhoojiensa suostumuksen kuvien käyttämiseen kilpailussa ja kohdan 1.4.2. mukaisissa yhteyksissä.
2.3. Kilpailuun lähetetyn aineiston käyttäminen
Aineiston tekijän- ja lähioikeudet säilyvät oikeudenhaltijoilla. Kilpailuun lähetettävän aineiston osalta on huomioitava, että kilpailun järjestäjä pidättää aineiston käyttöoikeuden seuraavissa yhteyksissä:
•	Automaalit.net, Automaalaus.info, Billackering.eu tai muissa Suomen Automaalit.net Oy:n hallintaan ja toimitaan liittyvissä käyttötarkoituksissa
•	Aineiston käyttöoikeudet sisältävät sekä sähköisen että analogisen hyödyntämisen kaikilla julkaisualustoilla.
•	Aineistoa saadaan käyttää ilman eri korvausta Suomen Automaalit.net Oy:n kaikessa toiminnassa kaikilla julkaisualustoilla. Muissa yhteyksissä aineistoa voidaan käyttää erikseen sovittavalla kertakorvauksella. Aineistoa voidaan rajata käyttöyhteyden vaatimalla tavalla kuitenkin niin, ettei kuvan tai tarinan motiivi muutu.
•	Aineiston hyödyntämisessä kunnioitetaan tekijöiden moraalisia oikeuksia eli aineistoa ei käytetä sitä halventavissa yhteyksissä ja tekijän nimi mainitaan jokaisen käytön yhteydessä käyttöyhteyden mahdollistamalla tavalla.
•	Aineiston käyttöoikeudet ovat ajallisesti rajatut kilpailun alkamispäivästä seuraavaan viiteen vuoteen päättyen kyseessä olevan vuoden loppuun. Kuitenkin, jos jokin aineisto on ollut jatkuvassa käytössä, voidaan sen hyödyntämistä jatkaa tämänkin ajankohdan jälkeen, mikäli se ei ole kohtuudella irrotettavissa käyttöyhteydestään.

3. Toimintaohjeet
3.1. Kilpailijan tiedot
Kilpailuun osallistutaan auton omistajan tai haltijan nimellä. Olisi lisäksi tärkeää kertoa kiinnostavia tietoja maalatusta autosta tai muusta ajoneuvosta. Lisäksi niin halutessaan auton maalannut henkilö voi osallistua erikoissarjaan mutta tähän tarvitaan hänen henkilökohtainen suostumus. Hänen nimensä tulee mainita ilmoittautumismateriaalissa. 
3.2. Aineiston toimitustapa
Aineisto toimitetaan digitaalisessa muodossa sähköpostitse osoitteeseen info@automaalit.net
Digitaaliset aineistot tulee toimittaa joko jpg tai tiff-muodossa.
Älä lähetä alkuperäisiä aineistoja, sillä kilpailun järjestäjä ei vastaa niiden säilymisestä. Pidä myös itselläsi omat kopiot lähetettävästä aineistosta. Kilpailun järjestäjä ei vastaa esimerkiksi aineiston katoamisesta lähetyksen aikana.
Kilpailun järjestäjä ei palauta valokuvia.
Kilpailun järjestäjä ei kilpailun päättymisen jälkeen sitoudu millään tavalla aineiston säilyttämiseen. Mikäli aineisto säilytetään, järjestäjä sitoutuu huolehtimaan siitä tavalla, joka ei loukkaa aineiston lähettäjän oikeuksia.
Kilpailuun osallistujien henkilötietoja käytetään ainoastaan kilpailuun ja kohdan 2.3 mukaiseen aineiston käytön vaatimaan yhteydenpitoon. Tarpeettomat tiedot poistetaan kilpailun jälkeen. Tietoja ei käytetä tai luovuteta mihinkään muuhun tarkoitukseen.
Oikeus sääntömuutoksiin pidätetään.